ΓΡΑΠΤΗ ΕΡΩΤΗΣΗ E-4036/00

υποβολή: Bart Staes (Verts/ALE) προς το Συμβούλιο

(3 Ιανουαρίου 2001)

Θέμα: Επιτροπή 133 (2)

Η Επιτροπή 133 αποτελεί το πραγματικό κέντρο εξουσίας και λήψης αποφάσεων όσον αφορά την εμπορική πολιτική της Ευρωπαϊκής Ένωσης. Η εν λόγω επιτροπή έλκει το όνομά της από το άρθρο 133 της Συνθήκης του Άμστερνταμ, σύμφωνα με το οποίο ορίζεται από το Συμβούλιο ειδική επιτροπή για να επικουρεί την Ευρωπαϊκή Επιτροπή. Η Επιτροπή 133 εξασφαλίζει το σύνδεσμο μεταξύ της Ευρωπαϊκής Επιτροπής και του Συμβουλίου.

Κάθε κράτος μέλος της Ευρωπαϊκής Ένωσης εκπροσωπείται στους κόλπους της Επιτροπής από ένα μόνιμο μέλος και ένα αναπληρωματικό μέλος. Οι εν λόγωπάλληλοι λαμβάνουν σημαντικές αποφάσεις σε διεθνείς εμπορικέςποθέσεις, όπως είναι η διένεξη της μπανάνας, η προμήθεια φαρμάκων στις πτωχές χώρες και η αμερικανική επιβολή φόρου στον ευρωπαϊκό χάλυβα. Το Συμβούλιο διευθετεί τις ενδεχόμενες πολιτικές δυσχέρειες και επιβεβαιώνει τις αποφάσεις της Επιτροπής. Ορισμένες προτάσεις συζητούνται αποκλειστικά και μόνο στους κόλπους της επιτροπής και εγκρίνονται στο σύνολό τους, χωρίς άλλη συζήτηση, από την Coreper (εθνικοίπάλληλοι στην Ευρωπαϊκή Επιτροπή).

Έχουν συνταχθεί εκθέσεις σχετικά με τα έγγραφα και τις συζητήσεις της Επιτροπής 133;

1. Έχουν δημοσιευθεί οι εκθέσεις αυτές;

2. α) Εάν όχι για ποιον λόγο δεν εκπονήθηκε έκθεση σχετικά με τα έγγραφα και τις συζητήσεις της Επιτροπής 133, έχονταςπόψη τον πολιτικό χαρακτήρα των συζητήσεων στους κόλπους της επιτροπής αυτής;

β) Είναι διατεθειμένο το Συμβούλιο να μεριμνήσει ώστε στο μέλλον να εκπονείται έκθεση σχετικά με τα έγγραφα και τις συζητήσεις της Επιτροπής 133; Είναι επίσης διατεθειμένο το Συμβούλιο να μεριμνήσει για τη δημοσίευση των εν λόγω εκθέσεων; Εάν όχι, για ποιον λόγο αρνείται το Συμβούλιο να αναγνωρίσει στο κοινό το δικαίωμα ελέγχου επί της διαδικασίας λήψης πολιτικών αποφάσεων από την Επιτροπή 133;

Κοινή απάντηση στις γραπτές ερωτήσεις E-4034/00, E-4036/00 και Ε-4037/00

(31 Μαΐου 2001)

1. Το Συμβούλιοπενθυμίζει ότι οι αποφάσεις σχετικά με την κοινή εμπορική πολιτική, εκδίδονται σύμφωνα με το άρθρο 133 της Συνθήκης από το Συμβούλιο βάσει προτάσεων ή συστάσεων της Επιτροπής των Ε.Κ.

2. Η παράγραφος 3 του άρθρου 133, ορίζει επίσης ότι οι διαπραγματεύσεις που εξουσιοδοτείται από το Συμβούλιο να αρχίσει η Επιτροπή στα πλαίσια της εμπορικής πολιτικής, διεξάγονται από αυτήν σε συνεννόηση με ειδική επιτροπή που ορίζεται από το Συμβούλιο για να την επικουρεί στο έργο αυτό και μέσα στα πλαίσια των οδηγιών που μπορεί να της απευθύνει το Συμβούλιο.

3. Κατά την έναρξη ισχύος της Συνθήκης της Ρώμης τον Ιανουάριο του 1958, η ειδική επιτροπή συνεστήθη κατ' εφαρμογήν των μεταβατικών διατάξεων του άρθρου 111. Αποτελείτο από ανώτερουςπαλλήλους των κρατών μελών, συνήθως επιπέδου γενικού διευθυντού, στον τομέα της εμπορικής πολιτικής. Η σύνθεση αυτή δεν μετεβλήθη όταν, το Φεβρουάριο του 1959, εφαρμόστηκε το άρθρο 113 της Συνθήκης της Ρώμης, το οποίο αφορά τις αρχές που διέπουν την κοινή εμπορική πολιτική. Οι διαδοχικές τροποποιήσεις της Συνθήκης δεν μετέβαλαν τις ουσιαστικές διατάξεις του άρθρου αυτού.

4. Η επιτροπή (σε επίπεδο ανωτέρωνπαλλήλων) συνεδρίαζε συνήθως μια φορά το μήνα. Κατά την έναρξη του εμπορικού κύκλου Τόκυο το 1973, διαπιστώθηκε η ανάγκη συχνότερης σύγκλησης της επιτροπής, ενίοτε μάλιστα ανά σύντομα χρονικά διαστήματα. Αυτό οδήγησε στη σύσταση της επιτροπήςπό τη σύνθεση αναπληρωτές η οποία συνήθως συνεδριάζει κάθε εβδομάδα, ενώ η επιτροπήπό τη σύνθεση μόνιμα μέλη διατήρησε τη συχνότητα των μηνιαίων συνεδριάσεων. Η επιτροπή του άρθρου 133 (αναπληρωτές) απαρτίζεται από εκπροσώπους οι οποίοι, ως επί το πλείστον,πηρετούν στις μόνιμες αντιπροσωπίες των κρατών μελών στις Βρυξέλλες. Το Συμβούλιο συνέστησε επίσης επί μέρους επιτροπές (την Επιτροπή του άρθρου 133/Κλωστοϋφαντουργικά, την Επιτροπή του άρθρου 133/Υπηρεσίες, την Επιτροπή του άρθρου 133/ΕΚΑΧ, την Επιτροπή του άρθρου 133/Αμοιβαία Αναγνώριση και την Επιτροπή του άρθρου 133/Μηχανοκίνητα οχήματα).

5. Όσον αφορά τις συζητήσεις από την επιτροπή του άρθρου 133 των προτάσεων και εγγράφων εργασίας πουποβάλλονται από την Επιτροπή των Ε.Κ., καθώς και τα έγγραφα που καταγράφονται τα αποτελέσματα των εσωτερικών εργασιών, είναι σκόπιμο ναπενθυμιστεί ότι σχετικά με την πρόσβαση του κοινού στα έγγραφα του Συμβουλίου ισχύει η απόφαση 93/731/ΕΚ του Συμβουλίου της 20ης Δεκεμβρίου 1993, που τροποποιήθηκε από τις αποφάσεις 96/705/ΕΚ του Συμβουλίου της 6ης Δεκεμβρίου 1996 και 2000/527/ΕΚ της 14ης Αυγούστου 2000" οι αποφάσεις αυτές προβλέπουν τις περιπτώσεις στις οποίες πρέπει να τηρείται το απόρρητο, ιδίως στον εμπορικό και βιομηχανικό τομέα.

6. Το Συμβούλιο έχει επίγνωση των αιτημάτων του Ευρωπαϊκού Κοινοβουλίου όσον αφορά τις διαδικασίες λήψης αποφάσεων σχετικά με την κοινή εμπορική πολιτική. Τα αιτήματα αυτά εξετάστηκαν από τη Διακυβερνητική Διάσκεψη που ολοκλήρωσε τις εργασίες της κατά το Ευρωπαϊκό Συμβούλιο της Νίκαιας. Οι τροποποιήσεις στο κείμενο της Συνθήκης που συμφωνήθηκαν από τη Διάσκεψη δεν αφορούν αυτή την πτυχή του άρθρου 133.

7. Το Συμβούλιο, όπως άλλωστε και η Επιτροπή των Ε.Κ., ενημερώνουν τακτικά το Ευρωπαϊκό Κοινοβούλιο για τις σημαίνουσες πτυχές της εμπορικής πολιτικής της Κοινότητας και, δυνάμει της διαδικασίας Westerterp του 1973, το Συμβούλιο ενημερώνει το Ευρωπαϊκό Κοινοβούλιο σχετικά με τις διαπραγματεύσεις εμπορικών συμφωνιών με τρίτες χώρες πριν από την έναρξη, κατά τη διάρκεια και κατά την ολοκλήρωση των διαπραγματεύσεων αυτών.